*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 3ης Αυγούστου 1981

περί χορηγήσεως αδείας στη Γαλλική Δημοκρατία να εξαιρέσει από την κοινοτική μεταχείριση τα αθύρματα εκ ξύλου και άλλα (εκτός των κινητήρων και μηχανισμών κινήσεως δι' αθύρματα και μικρογραφίας μοντέλων καθώς και τα μεμονωμένα τεμάχια αυτών) καταγωγής Νοτίου Κορέας και Ιαπωνίας

(Το κείμενο στη γαλλική γλώσσα είναι το μόνο αυθεντικό)

(81/725/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 εδάφιο πρώτο,

την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας τα οποία τα Κράτη μέλη μπορούν να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,

Εκτιμώντας:

ότι στις 10 Ιουλίου 1981 η γαλλική κυβέρνηση υπέβαλε αίτηση, δυνάμει του άρθρου 115 εδάφιο πρώτο της συνθήκης, στην Επιτροπή των Ευρωπαϊκών Κοινοτήτων προκειμένου να της χορηγηθεί άδεια να εξαιρέσει από την κοινοτική μεταχείριση τα αθύρματα εκ ξύλου και άλλα (εκτός των κινητήρων και μηχανισμών κινήσεως δι' αθύρματα και μικρογραφίας μοντέλων καθώς και τα μεμονωμένα τεμάχια αυτών) των διακρίσεων 97.03 Α και ex Β του Κοινού Δασμολογίου, καταγωγής Νοτίου Κορέας και Ιαπωνίας, τα οποία τίθενται σε ελεύθερη κυκλοφορία στα άλλα Κράτη μέλη·

ότι η εισαγωγή στη Γαλλία των εν λόγω προϊόντων καταγωγής Νοτίου Κορέας και Ιαπωνίας υπόκειται σε ετήσια ποσόστωση·

ότι, ως εκ τούτου, υφίστανται διαφορές στις συνθήκες στις οποίες υπόκεινται επί του παρόντος οι εισαγωγές των εν λόγω προϊόντων στα διάφορα Κράτη μέλη·

ότι οι συνολικές εισαγωγές του εν λόγω προϊόντος, καταγωγής τρίτων χωρών, αυξήθηκαν από 161 εκατομμύρια FF το 1978 σε 237 εκατομμύρια FF το 1979· ότι το ποσοστό της αγοράς των εισαγωγών αυτών αυξήθηκε από 10 % το 1978 σε 13% το 1979·

ότι οι τιμές των εν λόγω προϊόντων, καταγωγής τρίτων χωρών, είναι περίπου κατά 45-50 % χαμηλότερες από τις τιμές παρομοίων προϊόντων που παράγονται στη Γαλλία·

ότι η παραγωγή παρομοίων προϊόντων στη Γαλλία ανήλθε σε 1 200 εκατομμύρια FF το 1978 και σε 1 350 εκατομμύρια το 1979·

ότι το ποσοστό της εσωτερικής αγοράς του προϊόντος αυτού μειώθηκε από 58% το 1978 σε 53% το 1979·

ότι, προκειμένου να αντιμετωπίσει τον ανταγωνισμό των τρίτων χωρών, η εν λόγω βιομηχανία αναδιαρθρώθηκε χωρίς, εν τούτοις, τα αποτελέσματα να είναι ακόμη ικανοποιητικά·

ότι αιτήσεις τίτλων εισαγωγής για 10 705 056 FF εκκρεμούν νόμιμα ενώπιον των αρχών του Κράτους μέλους που έχει υποβάλει τις αιτήσεις·

ότι η πραγματοποίηση άλλων εμμέσων εισαγωγών που αναμένεται να προστεθούν σε εκείνες που έχουν ήδη πραγματοποιηθεί ή πρόκειται να γίνουν ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκονται με τα προαναφερθέντα εμπορικά μέτρα·

ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατόν να παράσχουν την απαραίτητη συνεργασία·

ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στη Γαλλική Δημοκρατία να εξαιρέσει από την κοινοτική μεταχείριση τα προϊόντα που αναφέρονται κατωτέρω, καταγωγής Νοτίου Κορέας και Ιαπωνίας, τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλων εισαγωγής μετά την ημερομηνία εφαρμογής της παρούσας

1.2 // // // Κλάση

του Κοινού

Δασμολογίου

// Περιγραφή εμπορευμάτων

// // // 97.03 Α και ex Β // Αθύρματα εκ ξύλου και άλλα (εκτός των κινητήρων και μηχανισμών κινήσεως δι' αθύρματα και μικρογραφίας μοντέλων καθώς και τα μεμονωμένα τεμάχια αυτών)

// //

Άρθρο 2

Η παρούσα απόφαση εφαρμόζεται μέχρι να ανοιχθούν στη Γαλλία νέες δυνατότητες εισαγωγής για τα εν λόγω προϊόντα καταγωγής Νοτίου Κορέας και Ιαπωνίας, και το αργότερο μέχρι τις 31 Δεκεμβρίου 1981.

Άρθρο 3

Η παρούσα απόφαση απευθύνεται στη Γαλλική Δημοκρατία.

Έγινε στις Βρυξέλλες, στις 3 Αυγούστου 1981.

Για την 'Επιτροπή

Etienne DAVIGNON

Αντιπρόεδρος

(1) ΕΕ αριθ. L 16 της 22. 1. 1980, σ. 14.